pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ป้องกันปัญหาการเอาเปรียบนักท่องเที่ยวต่างชาติ
วันจันทร์ที่ 22 กรกฎาคม 2562
ป้องกันปัญหาการเอาเปรียบนักท่องเที่ยวต่างชาติ
วันเสาร์ที่ 20 กรกฎาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี แสดงความเป็นห่วงเรื่องปัญหาการเอาเปรียบนักท่องเที่ยวต่างชาติ เช่น กรณีรถตู้โดยสารเรียกเก็บค่าบริการสูงเกินจริง โดยกําชับให้เจ้าหน้าที่บ้านเมืองคอยสอดส่องดูแลอย่างเข้มงวดเพื่อป้องกันไม่ให้เกิดเหตุการณ์เช่นนี้ขึ้นอีก รวมทั้งขอความร่วมมือผู้ประกอบการช่วยกันดูแลเป็นหูเป็นตาตรวจสอบซึ่งกันและกัน ทั้งนี้ รัฐบาลพยายามใช้ทุกมาตรการเพื่อส่งเสริมการท่องเที่ยวทําให้ประเทศไทยเป็นจุดหมายของการท่องเที่ยวที่มีชื่อเสียงของโลก ซึ่งนอกจากจะมีสถานที่ท่องเที่ยวที่สวยงามแล้ว น้ําใจไมตรีของคนไทยยังเป็นสิ่งที่คนทั่วโลกชื่นชมและประทับใจในความเป็นไทย ดังนั้น คนไทยทุกคนจึงควรเป็นเจ้าบ้านที่ดีต้อนรับผู้มาเยือนอย่างอบอุ่น และไม่เอารัดเอาเปรียบนักท่องเที่ยวอย่างเด็ดขาด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัด พม. นำหลักกัลยาณมิตร บูรณาการเร่งขับเคลื่อนงานด้านการป้องกันปัญหาการค้ามนุษย์
วันศุกร์ที่ 10 พฤศจิกายน 2560
ปลัด พม. นําหลักกัลยาณมิตร บูรณาการเร่งขับเคลื่อนงานด้านการป้องกันปัญหาการค้ามนุษย์
ปลัด พม. นําหลักกัลยาณมิตร บูรณาการเร่งขับเคลื่อนงานด้านการป้องกันปัญหาการค้ามนุษย์
วันนี้ (10 พ.ย. 60) เวลา 11.45 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.)ในฐานะเลขานุการคณะกรรมการป้องกันและปราบปรามการค้ามนุษย์ ร่วมประชุมหารือการดําเนินงานด้านการป้องกันปัญหาการค้ามนุษย์ โดยมีพลเอกมงคล เผ่าพงษ์คล้าย ประธานที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์เป็นประธานการประชุม พร้อมด้วยผู้แทนหน่วยงานที่เกี่ยวข้อง อาทิ กระทรวงแรงงาน โดยกรมสวัสดิการและคุ้มครองแรงงาน กรมการจัดหางาน กระทรวงการต่างประเทศ โดยกรมการกงสุล กรมอเมริกาและแปซิฟิกใต้ กรมองค์การระหว่างประเทศ กระทรวงเกษตรและสหกรณ์ โดยกรมประมง และศูนย์บัญชาการแก้ไขปัญหาการทําการประมงผิดกฎหมาย (ศปมผ.) เข้าร่วมหารือ ซึ่งบรรยากาศเป็นแบบเรียบง่ายและเป็นกันเอง จากนั้นได้รับประทานอาหารกลางวันร่วมกัน เพื่อสร้างความสัมพันธ์อันดีระหว่างการดําเนินงาน ณ ห้องรับรอง ชั้น 9 กระทรวง พม. สะพานขาว กรุงเทพฯ
นายพุฒิพัฒน์กล่าวว่า สําหรับการหารือในวันนี้ ได้หารือถึงการดําเนินงานด้านการป้องกันปัญหาการค้ามนุษย์ในประเด็นปัญหา ข้อขัดข้อง และความร่วมมือในการทํางานโดยเฉพาะด้านแรงงาน อีกทั้ง ในเรื่องข้อเสนอแนะของสหรัฐอเมริกา ในรายงาน Tip Report ประจําปี 2560 ด้านการป้องกัน เช่น การฝึกอบรมทีมสหวิชาชีพ และพนักงานตรวจแรงงาน เพื่อเพิ่มประสิทธิภาพการตรวจเรือประมง ซึ่งจะนําไปสู่การคัดแยกผู้เสียหายและการคุ้มครองช่วยเหลือ การดําเนินคดีกับผู้กระทําผิด นอกจากนี้ กระทรวง พม. ยังได้จัดตั้งศูนย์ปฏิบัติการต่อต้านการค้ามนุษย์ เพื่อขับเคลื่อนงานให้มีประสิทธิภาพยิ่งขึ้น
"ทั้งนี้ กระทรวง พม. พร้อมบูรณาการร่วมกับหน่วยงานที่เกี่ยวข้องขับเคลื่อนงานด้านการป้องกันและแก้ไขปัญหาการค้ามนุษย์อย่างเต็มที่ เพื่อร่วมกันแก้ปัญหาดังกล่าวซึ่งเป็นวาระแห่งชาติ และมีความมุ่งมั่นในการดําเนินงานเกี่ยวกับการคุ้มครองช่วยเหลือผู้เสียหายจากการค้ามนุษย์ตามมาตรฐานสากล โดยคํานึงถึงหลักสิทธิมนุษยชนและศักดิ์ศรีความเป็นมนุษย์ของผู้เสียหายจากการค้ามนุษย์เป็นสําคัญ”นายพุฒิพัฒน์กล่าวในตอนท้าย
รัฐบาลไทย-ข่าวทำเนียบรัฐบาล-นายกฯ ขอบคุณนายจ้าง-แรงงานต่างด้าวร่วมมือลงทะเบียน ย้ำผู้ฝ่าฝืนมีความผิดตามกฎหมาย พร้อมยืนยันรัฐให้ความสำคัญกับผู้ใช้แรงงาน ดีเดย์บังคับใช้อัตราค่าจ้างใหม่ทั่วประเทศวันนี้วันแรก
วันอังคารที่ 3 เมษายน 2561
นายกฯ ขอบคุณนายจ้าง-แรงงานต่างด้าวร่วมมือลงทะเบียน ย้ําผู้ฝ่าฝืนมีความผิดตามกฎหมาย พร้อมยืนยันรัฐให้ความสําคัญกับผู้ใช้แรงงาน ดีเดย์บังคับใช้อัตราค่าจ้างใหม่ทั่วประเทศวันนี้วันแรก
นายกฯ ขอบคุณนายจ้าง-แรงงานต่างด้าวร่วมมือลงทะเบียน ย้ําผู้ฝ่าฝืนมีความผิดตามกฎหมาย พร้อมยืนยันรัฐให้ความสําคัญกับผู้ใช้แรงงาน ดีเดย์บังคับใช้อัตราค่าจ้างใหม่ทั่วประเทศวันนี้วันแรก
วันนี้(1เมษายน2561)พลโทสรรเสริญแก้วกําเนิด โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีรับทราบข้อมูลการลงทะเบียนแรงงานต่างด้าวเบื้องต้นหลังจากปิดรับลงทะเบียนเมื่อเวลา24.00น.วานนี้(31มี.ค.61)โดยตัวเลขล่าสุดที่มีการรวบรวมไว้ณเวลา12.00น.วันนี้มีแรงงานต่างด้าวสัญชาติกัมพูชาลาวและเมียนมาลงทะเบียนที่ศูนย์บริการOSSและผ่านระบบออนไลน์รวม1,304,269คนจากจํานวนแรงงานต่างด้าวทั้งหมด1,379,252คนคงเหลือ74,983คน
“นายกฯขอบคุณนายจ้างและแรงงานต่างด้าวที่ให้ความร่วมมือไปลงทะเบียนแสดงตนเพื่อให้สามารถดูแลคุณภาพชีวิตของทุกคนได้อย่างมีประสิทธิภาพโดยย้ําว่าเรื่องนี้เป็นเรื่องที่รัฐบาลใส่ใจมาโดยตลอดรวมทั้งขอบคุณเจ้าหน้าที่กระทรวงแรงงานทั่วประเทศที่ทํางานอย่างเต็มที่โดยเฉพาะในช่วงโค้งสุดท้ายของการลงทะเบียน”
หลังจากนี้กระทรวงแรงงานจะรวบรวมรวมรายชื่อและจํานวนผู้ลงทะเบียนทั้งหมดและประมวลผลวางแผนกําหนดสถานที่และวันเวลาเพื่อให้นายจ้างพาแรงงานต่างด้าวไปดําเนินการทุกขั้นตอนให้แล้วเสร็จภายใน30มิ.ย.61โดยจะส่งSMSแจ้งไปยังนายจ้างต่อไป
ส่วนแรงงานต่างด้าวที่ไม่ได้ดําเนินการตามกําหนดนั้นจะไม่สามารถอยู่อาศัยและทํางานในประเทศไทยได้และมีความผิดต้องรับโทษหากฝ่าฝืนกฎหมายเช่นเดียวกับนายจ้างที่รับคนต่างด้าวเข้าทํางานโดยไม่มีใบอนุญาตทํางานด้วย
นอกจากนี้นายกรัฐมนตรียังกล่าวด้วยว่าวันนี้เป็นวันแรกที่อัตราค่าจ้างขั้นต่ําใหม่ที่อยู่ระหว่าง308 – 330บาทต่อวันมีผลบังคับใช้ทั่วประเทศแล้วซึ่งจะช่วยให้นายจ้างและลูกจ้างอยู่ได้ในสภาพปัจจุบันและยังเป็นกลไกสําคัญในการขับเคลื่อนการพัฒนาระบบเศรษฐกิจของประเทศโดยได้กําชับให้กระทรวงแรงงานกํากับดูแลสถานประกอบการให้ปฏิบัติตามกฎหมายอย่างเคร่งครัดรวมทั้งส่งเสริมการพัฒนาฝีมือแรงงานควบคู่กันไปเพื่อเพิ่มขีดความสามารถของประเทศด้วย
“รัฐบาลให้ความสําคัญกับพี่น้องแรงงานทั้งแรงงานไทยและต่างด้าวเพราะเป็นทรัพยากรบุคคลที่อยู่เบื้องหลังความเจริญเติบโตของประเทศจึงอยากให้มีความสุขสามารถดูแลตนเองและครอบครัวได้โดยขอให้หมั่นพัฒนาตัวเองเพื่อให้ทุกฝ่ายได้ประโยชน์ร่วมกัน”
​
รัฐบาลไทย-ข่าวทำเนียบรัฐบาล-กระทรวงมหาดไทยอำนวยความสะดวกแก่พี่น้องชาวมุสลิมในการเดินทาง ไปประกอบพิธีฮัจย์ ที่ประเทศซาอุดิอาระเบีย
วันจันทร์ที่ 16 กรกฎาคม 2561
กระทรวงมหาดไทยอํานวยความสะดวกแก่พี่น้องชาวมุสลิมในการเดินทาง ไปประกอบพิธีฮัจย์ ที่ประเทศซาอุดิอาระเบีย
กระทรวงมหาดไทยอํานวยความสะดวกแก่พี่น้องชาวมุสลิมในการเดินทาง
ไปประกอบพิธีฮัจย์ ที่ประเทศซาอุดิอาระเบีย
วันนี้ (16 ก.ค. 61) เวลา 09.00 น.นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีส่งและอํานวยพรแก่คณะผู้เดินทางไปประกอบพิธีฮัจย์ ประจําปี 2561 ณ อาคารอเนกประสงค์ ท่าอากาศยานนานาชาติหาดใหญ่ จังหวัดสงขลาโดยมีนายอาศิส พิทักษ์คุมพล จุฬาราชมนตรี นายศักดิ์ชัย แตงฮ่อ รองอธิบดีกรมการปกครอง นายราชิต สุดพุ่ม รองผู้ว่าราชการจังหวัดสงขลา พร้อมด้วย ประธานกรรมการอิสลามประจําจังหวัดสงขลา ผู้นําศาสนา ข้าราชการและเจ้าหน้าที่ และพี่น้องประชาชน ให้การต้อนรับ
โอกาสนี้นายสุธี มากบุญ รัฐมนตรีช่วยว่าการกระทรวงมหาดไทย กล่าวว่าในทุกๆ ปี ในเทศกาลฮัจย์
จะมีพี่น้องชาวมุสลิมทั่วทุกมุมโลกเดินทางไปประกอบพิธีฮัจย์ ที่นครมักกะฮ์ ประเทศซาอุดิอาราเบีย ซึ่งจะได้เห็นความเป็นน้ําหนึ่งใจเดียวของพี่น้องชาวมุสลิมที่ต่างต้องใช้ความมานะอุตสาหะ เสียสละทั้งกําลังกายและกําลังทรัพย์ เพื่อเดินทางไปประกอบพิธีฮัจย์ ซึ่งที่ผ่านมารัฐบาลไทยได้ให้การสนับสนุนและส่งเสริมการเดินทางไปประกอบพิธีฮัจย์มาโดยตลอด เพื่อให้พี่น้องชาวไทยมุสลิมได้รับความสะดวกสบาย ปลอดภัย และได้ประกอบศาสนกิจอย่างสมบูรณ์ สําหรับในปีนี้กระทรวงมหาดไทยโดยกรมการปกครอง ในฐานะสํานักเลขาธิการคณะกรรมการส่งเสริมกิจการฮัจย์แห่งประเทศไทย ร่วมกับหน่วยงานทั้งภาครัฐและภาคเอกชน ได้อํานวยความสะดวกแก่ผู้ที่จะเดินทางไปประกอบพิธีฮัจย์ อาทิ การรับลงทะเบียนในระบบออนไลน์ ซึ่งมีผู้มาลงทะเบียนกว่า 7,800 คน การจัดเช่าพื้นที่พักสําหรับผู้เดินทางไปประกอบพิธีฮัจย์ การติดต่อประสานสายการบินแห่งชาติของทั้ง 2 ประเทศ การเตรียมความพร้อมด้านสุขภาพ ฉีดวัคซีนป้องกันโรคกาฬหลังแอ่นและไข้หวัดใหญ่ การบันทึกข้อมูลผู้ไปประกอบพิธีฮัจย์ และการประสานเพื่อขอออกหนังสือตรวจตรา (VISA)กับสถานเอกอัครราชทูตซาอุดิอาระเบียประจําประเทศไทย การอบรมผู้นํากลุ่มและผู้ไปประกอบพิธีฮัจย์ และการจัดตั้งศูนย์อํานวยความสะดวกแก่ผู้ไปประกอบพิธีฮัจย์ ณ ท่าอากาศยาน
ที่ใช้ในการเดินทางจํานวน 4 แห่ง พร้อมขอให้พี่น้องชาวไทยมุสลิมที่ไปประกอบพิธีฮัจย์ ปฏิบัติตามกฎระเบียบอย่างเคร่งครัด เพื่อแสดงเอกลักษณ์ความเป็นไทยมุสลิมที่ดีงามอย่างโดดเด่นให้กับพี่น้องมุสลิมประเทศอื่นๆ เพื่อเป็นผู้แทนประเทศไทยที่เป็นทูตสันติภาพ ในการสร้างสันถวไมตรีกับประชาคมโลกต่อไป
การทําฮัจย์ เป็นอิบาดะห์หลักต่อ อัลลอฮฺซึ่งมีเป้าหมายในการขัดเกลาจิตใจให้สะอาดบริสุทธิ์ ผู้ที่เดินทางไปประกอบพิธีฮัจย์ต้องใช้ความอุตสาหะ เสียสละทั้งกําลังกาย ทรัพย์ กําลังสติปัญญา และมีความสามารถอดทนต่อความยากลําบาก และมีความสามารถที่จะไปได้ โดยไม่ต้องกู้หนี้ยืมสินของบุคคลอื่น พิธีฮัจย์จะทําในเดือน ซุล-ฮิจยะห์(เดือนที่ 12 ของปีฮิจเราะห์ศักราช) ของแต่ละปี การกําหนดพิธีฮัจย์นั้น จะใช้การดูเดือน เพื่อกําหนดวันต่างๆ โดยจะดูเดือนกันในวันที่ 29 เดือน ซุลเกี๊ยะดะห์ เพื่อกําหนด วันที่ 1 เดือนซุลฮิจยะห์ และวันที่ 10 เดือนซุลฮิจยะห์ จะเป็นวันอีดิ้ลอัฎฮา หรือ อีดใหญ่ (รายอ) ที่บ้านเรา ผู้ที่ไม่ได้ไปประกอบพิธีฮัจย์จะทํากรุบาน (เชือดสัตว์ และแบ่งปันเนื้อให้กับผู้ยากไร้)
รัฐบาลไทย-ข่าวทำเนียบรัฐบาล-รัฐบาลโดยกองทุนหมู่บ้านฯ ร่วมลงนาม MOU ม.ราชภัฏทั่วประเทศ รุกพัฒนาเศรษฐกิจฐานรากอย่างยั่งยืน ชูแนวคิดศาสตร์พระราชาตามแนวประชารัฐ
วันจันทร์ที่ 2 กรกฎาคม 2561
รัฐบาลโดยกองทุนหมู่บ้านฯ ร่วมลงนาม MOU ม.ราชภัฏทั่วประเทศ รุกพัฒนาเศรษฐกิจฐานรากอย่างยั่งยืน ชูแนวคิดศาสตร์พระราชาตามแนวประชารัฐ
รัฐบาลโดย กองทุนหมู่บ้านและชุมชนเมือง จับมือมหาวิทยาลัยราชภัฏทั่วประเทศ ลงนามบันทึกข้อตกลงความร่วมมือ (MOU) เพื่อติดตามสนับสนุนโครงการ“การพัฒนาการดําเนินงานของกองทุนหมู่บ้านและชุมชนเมืองเพื่อการพัฒนาอย่างยั่งยืน
วันนี้ (2กรกฎาคม 2561) เวลา 13.00 น. ณ ห้องวายุภักษ์ แกรนด์ บอลรูม ชั้น 4 โรงแรมเซ็นทรา ศูนย์ราชการและคอนเวนชั่นเซ็นเตอร์ ถนนแจ้งวัฒนะ เขตหลักสี่ กรุงเทพฯ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานในพิธีลงนามบันทึกข้อตกลงความร่วมมือระหว่างสํานักงานกองทุนหมู่บ้านและชุมชนเมืองแห่งชาติ กับมหาวิทยาลัยราชภัฏทั่วประเทศเพื่อร่วมกันพัฒนาการดําเนินงานกองทุนหมู่บ้านและชุมชนเมืองให้เกิดการยกระดับคุณภาพชีวิตให้ความยั่งยืน
นายนที ขลิบทอง ผู้อํานวยการสํานักงานกองทุนหมู่บ้านและชุมชนเมืองแห่งชาติ กล่าวรายงานว่าโครงการความร่วมมือระหว่างมหาวิทยาลัยราชภัฏทั่วประเทศกับสํานักงานกองทุนหมู่บ้านและชุมชนเมืองนี้ มหาวิทยาลัยราชภัฏทั่วประเทศจะเป็นที่ปรึกษาทางวิชาการให้กับสถาบันการเรียนรู้ของกองทุนหมู่บ้านและชุมชนเมือง ช่วยติดตามและสนับสนุนการดําเนินโครงการของกองทุนให้มีประสิทธิภาพ เพื่อทําให้โครงการเกิดเป็นประโยชน์ต่อประชาชนและหมู่บ้านหรือชุมชนอย่างกว้างขวาง ซึ่งสิ่งสําคัญคือคาดหวังว่าพลังคณาจารย์และที่ปรึกษาตลอดจนมอบความรู้ใหม่ๆจากมหาวิทยาลัยราชภัฏจะช่วยพัฒนาศักยภาพชาวกองทุนให้มีความพร้อมและความสามารถในการดําเนินงานต่างๆของกองทุนให้มีความเข้มแข็งโดยน้อมนําความรู้เกี่ยวกับศาสตร์พระราชาที่จะทําให้กองทุนมีความมั่นคงและมีความพัฒนาอย่างยั่งยืน
จากนั้น รัฐมนตรีประจําสํานักนายกรัฐมนตรี กล่าวเปิดในฐานะประธานกรรมการกองทุนหมู่บ้านและชุมชนเมืองแห่งชาติ ความตอนหนึ่งว่า การลงนามบันทึกข้อตกลงความร่วมมือ (MOU) ระหว่างกองทุนหมู่บ้านและชุมชนเมือง และมหาวิทยาลัยราชภัฏในครั้งนี้ เนื่องจากตระหนักความสําคัญของการพัฒนาเศรษฐกิจฐานราก โดยเฉพาะบทบาทของกองทุนหมู่บ้านและชุมชนเมืองในการส่งเสริมกระบวนการพึ่งพาตนเองของหมู่บ้านและชุมชนเมือง ด้วยการเสริมสร้างสํานึกและความเป็นชุมชนในท้องถิ่น โดยให้ชุมชนนั้นๆ เป็นผู้กําหนดอนาคตและจัดการหมู่บ้านและชุมชนด้วยคุณค่าและภูมิปัญญาของตนเอง รวมทั้งเกื้อกูลประโยชน์ต่อประชนชนในหมู่บ้านและชุมชน จึงได้ให้ความร่วมมือกันติดตามสนับสนุนโครงการ “การพัฒนาการดําเนินงานกองทุนหมู่บ้านและชุมชนเมืองเพื่อการพัฒนาอย่างยั่งยืน โดยศาสตร์พระราชาตามแนวทางประชารัฐ” เพื่ออํานวยความสะดวกและประสานงานโครงการดังกล่าว ร่วมกับมหาวิทยาลัยราชภัฏทั่วประเทศ เพื่อให้โครงการมีประสิทธิภาพและก่อให้เกิดประสิทธิผลต่อการดําเนินงานของกองทุนหมู่บ้านและชุมชนเมืองและการขับเคลื่อนเศรษฐกิจฐานรากของประเทศ ต่อไป
​พร้อมกันนี้ รัฐมนตรีประจําสํานักนายกรัฐมนตรี ได้เป็นประธานสักขีพยานในพิธีการลงนามข้อตกลง MOU ระหว่างกองทุนหมู่บ้านและชุมชนเมือง กับมหาวิทยาลัยราชภัฏ 38 แห่งทั่วประเทศ และถ่ายภาพเป็นที่ระลึกร่วมกัน
.........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เผยผู้ป่วยโรคหัวใจและหลอดเลือดอุดตันเฉียบพลัน อัตราการเสียชีวิตลดลงเหลือน้อยกว่าร้อยละ 10
วันอังคารที่ 23 สิงหาคม 2559
สธ.เผยผู้ป่วยโรคหัวใจและหลอดเลือดอุดตันเฉียบพลัน อัตราการเสียชีวิตลดลงเหลือน้อยกว่าร้อยละ 10
กระทรวงสาธารณสุข เตรียมจัดตั้งคลินิกผู้ป่วยโรคหัวใจล้มเหลว คลินิกผู้ป่วยที่ได้รับยาป้องกันการแข็งตัวของเลือด ครอบคลุมทุกเขตบริการสุขภาพ หลังโครงการ “วิกฤตโรคหัวใจ ปลอดภัยทั่วไทย”
วันนี้ (19 สิงหาคม 2559) ที่ สถาบันโรคทรวงอก จ.นนทบุรี นายแพทย์โสภณ เมฆธน ปลัดกระทรวงสาธารณสุข พร้อมด้วยนายแพทย์ปานเนตร ปางพุฒิพงศ์ รองอธิบดีกรมการแพทย์ เปิดประชุมวิชาการและสรุปผลการดําเนินงานโครงการ “วิกฤตโรคหัวใจ ปลอดภัยทั่วไทย (Save Thais from Heart Diseases)” ผู้ร่วมประชุมประกอบด้วย นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป/ โรงพยาบาลชุมชน ในและนอกสังกัดกระทรวงสาธารณสุข และโรงพยาบาลเอกชนรวม 550 คน
นายแพทย์โสภณ กล่าวว่า กระทรวงสาธารณสุข ได้จัดทําแผนพัฒนาระบบบริการสุขภาพ (Service Plan) สาขาโรคหัวใจ เพื่อตอบสนองนโยบายกระทรวงสาธารณสุข ในการลดอัตราเพิ่มการเสียชีวิตและการเจ็บป่วยด้วยโรคหัวใจ จึงได้เร่งรัดการพัฒนาเครือข่ายโรคหัวใจ จัดทําโครงการ “วิกฤตโรคหัวใจ ปลอดภัยทั่วไทย (Save Thais from Heart Diseases)” มีโรงพยาบาล 359 แห่งทั่วประเทศเข้าร่วมโครงการ ตั้งเป้าเพิ่มศักยภาพโรงพยาบาลศูนย์ /โรงพยาบาลทั่วไปในการดูแลรักษาผู้ป่วยโรคกล้ามเนื้อหัวใจขาดเลือดที่เฉียบพลันรุนแรง ผู้ป่วยหัวใจล้มเหลว และผู้ป่วยหัวใจเต้นผิดจังหวะ มีผลเป็นรูปธรรมอย่างชัดเจนคือ มีการรักษา ผู้ป่วยโรคหัวใจและหลอดเลือดอุดตันเฉียบพลันอย่างทันท่วงที
ผลการดําเนินงานตั้งแต่ตุลาคม 2558 – สิงหาคม 2559 จากโรงพยาบาลที่เข้าร่วมโครงการ 359 แห่ง มีผู้ป่วยเข้ารับบริการจํานวน 16,782 ราย เป็นผู้ป่วยโรคหัวใจและหลอดเลือดอุดตันเฉียบพลัน 6,553 ราย สามารถเข้าถึงบริการโดยการได้ยาละลายลิ่มเลือด หรือการขยายหลอดเลือดด้วยบอลลูนเพิ่มขึ้นจากร้อยละ 63 ในปี 2556 เป็น 75 ในปี 2559 อัตราการเสียชีวิตลดลงเหลือน้อยกว่าร้อยละ 10 โดยเฉพาะการให้ยาละลายลิ่มเลือดโรงพยาบาลชุมชนขนาดกลางขึ้นไป ทําได้ 100 เปอร์เซ็นต์
ด้านนายแพทย์ปานเนตร ปางพุฒิพงศ์ รองอธิบดีกรมการแพทย์ กล่าวว่า กรมการแพทย์ โดยสถาบันโรคทรวงอก ได้ดําเนินการโครงการนี้ต่อเนื่องเป็นปีที่ 4 โดยจัดอบรมให้ความรู้ จัดทําคู่มือมาตรฐานการรักษา การอ่านคลื่นไฟฟ้าหัวใจ การบริหารจัดการข้อมูลระดับประเทศ และแลกเปลี่ยนเรียนรู้ รับฟังปัญหาอุปสรรคการดําเนินงาน สําหรับการพัฒนาต่อไป มีเป้าหมายเพิ่มการจัดตั้งคลินิกรักษาผู้ป่วยโรคหัวใจล้มเหลว, คลินิกให้ยาต้านการแข็งตัวของเลือด ให้ครอบคลุมทุกเขตสุขภาพรวมทั้งสนับสนุนให้มีการป้องกันและควบคุม ปัจจัยเสี่ยงในการเกิดโรคหัวใจ เช่น โรคเบาหวาน, ไขมันในเลือด, ความดันโลหิตสูง ,การบุหรี่ เป็นต้น เพื่อให้ประชาชนเข้าถึงบริการและมีคุณภาพชีวิตที่ดีต่อไป
รัฐบาลไทย-ข่าวทำเนียบรัฐบาล-ดร.สุวิทย์ รมว.อว. กล่าวปาฐกถาพิเศษเรื่อง “พลิกโฉมการอุดมศึกษาไทยในยุค DISRUPTION TECHNOLOGY”
วันพฤหัสบดีที่ 21 พฤศจิกายน 2562
ดร.สุวิทย์ รมว.อว. กล่าวปาฐกถาพิเศษเรื่อง “พลิกโฉมการอุดมศึกษาไทยในยุค DISRUPTION TECHNOLOGY”
ดร.สุวิทย์ รมว.อว. กล่าวปาฐกถาพิเศษเรื่อง “พลิกโฉมการอุดมศึกษาไทยในยุค DISRUPTION TECHNOLOGY”
วันที่ 18 พฤศจิกายน 2562 พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้ หม่อมหลวงสราลี กิติยากร เป็นผู้แทนพระองค์เปิดการประชุมพยาบาลแห่งชาติ ครั้งที่ 16 “พลิกโฉมวิชาชีพการพยาบาล สู่สุขภาวะถ้วนหน้าอย่างยั่งยืน” เพื่อเฉลิมพระเกียรติ พระบาทสมเด็จพระเจ้าพระเจ้าอยู่หัว เนื่องในโอกาสพระราชพิธีบรมราชาพิเษก พุทธศุกราช 2562 โดยมี ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) กล่าวปาฐกถาพิเศษเรื่อง “พลิกโฉมการอุดมศึกษาไทยในยุค disruption technology” ณ โรงแรม เดอะ เบอร์เคลีย์ เขตราชเทวี กรุงเทพมหานคร
ดร.สุวิทย์ รมว.อว. กล่าวว่า โลกของเรากําลังเผชิญกับเทคโนโลยีป่วนโลกหรือ disruption ซึ่งคนในประเทศจําเป็นต้องเปลี่ยนแปลงพฤติกรรมการเรียนรู้เพื่อให้สอดคล้องต่อการดําเนินชีวิตในปัจจุบัน สําหรับกระทรวงการอุดมศึกษา วิทยาศาสตร์ วิจัยและนวัตกรรม ได้เตรียมความพร้อมไปสู่ศตวรรษที่ 21 ภารกิจของกระทรวงที่สําคัญ 3 ประการ คือ 1. การสร้างและพัฒนาคน 2. การวิจัยเพื่อสร้างความรู้ และ 3.การสร้างและพัฒนานวัตกรรม โดยกระทรวงการอุดมศึกษาฯ จะต้องทําหน้าที่ขับเคลื่อนประเทศไทยให้พร้อมไปสู่ Ai และ Data Economy เพราะในอนาคตสิ่งเหล่านี้จะเป็นเรื่องพื้นฐานของประเทศ
เช่นเดียวกับวิชาชีพพยาบาล เป็นวิชาชีพที่มีส่วนสําคัญ ในการดูแลสุขภาพของประชาชนผู้ประกอบวิชาชีพพยาบาล จําเป็นต้องพัฒนาตน ให้มีความรู้ทางการพยาบาลที่ก้าวหน้าทันการณ์ ทันโลกอยู่ตลอดเวลา อาทิ การรักษาด้วยการยืนบําบัด วัคซีนและยาชีววัตถุ วัสดุและอุปกรณ์ทางการแพทย์ การเก็บข้อมูลจีโนมเพื่อการรักษาส่วนบุคคล สารสกัดจากสมุนไพรเพื่อผลิตยาและเวชสําอาง การแพทย์ทางไกล และการวิจัยทางคลินิก
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-พม. ร่วมประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนาว่าด้วยการบรรเทาผลกระทบของ COVID-19 ต่อกลุ่มเปราะบาง [กระทรวงการพัฒนาสังคมและความมั่นคงของมนุษย์]
วันพุธที่ 10 มิถุนายน 2563
พม. ร่วมประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนาว่าด้วยการบรรเทาผลกระทบของ COVID-19 ต่อกลุ่มเปราะบาง [กระทรวงการพัฒนาสังคมและความมั่นคงของมนุษย์]
พม. ร่วมประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนาว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน
วันนี้ (9 มิ.ย. 63) เวลา 13.30 น. ณ ห้องประชุม ศปก. ชั้น 2 กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม.นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.)มอบหมายให้ นางสาวสราญภัทร อนุมัติราชกิจ รองปลัดกระทรวงการพัฒนาสังคมและความมั่นคงของมนุษย์ ปฏิบัติหน้าที่หัวหน้าคณะผู้แทนไทย เข้าร่วมการประชุมเตรียมการในระดับเจ้าหน้าที่อาวุโสอาเซียนด้านสวัสดิการสังคมและการพัฒนา ว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน ในรูปแบบการประชุมออนไลน์ ผ่านระบบ Video Conference ซึ่งจัดโดยกระทรวงแรงงานและสวัสดิการสังคม สาธารณรัฐประชาธิปไตยประชาชนลาว โดยมีผู้เข้าร่วมการประชุม ประกอบด้วย หัวหน้าเจ้าหน้าที่อาวุโสอาเซียนด้านสวัสดิการสังคมและการพัฒนาและคณะผู้แทนจากประเทศสมาชิกอาเซียน ทั้งนี้ การประชุมดังกล่าวมีระเบียบวาระสําคัญเกี่ยวกับความร่วมมือในการบรรเทาผลกระทบของ COVID-19 ต่อกลุ่มเปราะบางในอาเซียน ตลอดจนเตรียมการสําหรับการประชุมรัฐมนตรีอาเซียนด้านสวัสดิการสังคมและการพัฒนา สมัยพิเศษ ว่าด้วยการบรรเทาผลกระทบของ COVID-19 ต่อกลุ่มเปราะบางในอาเซียน (Special Online ASEAN Ministerial Meeting on Social Welfare and Development (AMMSWD) on Mitigating Impacts of COVID-19 on Vulnerable Groups in ASEAN) ซึ่งกําหนดจัดขึ้นในวันที่ 10 มิถุนายน 2563
รัฐบาลไทย-ข่าวทำเนียบรัฐบาล-สธ. กำชับโรงพยาบาลปฏิบัติตามมาตรฐานการรับ-จำหน่ายผู้ป่วย
วันพฤหัสบดีที่ 3 พฤษภาคม 2561
สธ. กําชับโรงพยาบาลปฏิบัติตามมาตรฐานการรับ-จําหน่ายผู้ป่วย
ผู้ตรวจราชการกระทรวงสาธารณสุขเขตสุขภาพที่ 5 กําชับโรงพยาบาล ปฏิบัติตามมาตรฐานการรับ - จําหน่ายผู้ป่วย ป้องกันรับผู้ป่วยกลับบ้านผิดคน
ผู้ตรวจราชการกระทรวงสาธารณสุขเขตสุขภาพที่ 5 กําชับโรงพยาบาล ปฏิบัติตามมาตรฐานการรับ - จําหน่ายผู้ป่วย ป้องกันรับผู้ป่วยกลับบ้านผิดคน
วันนี้ (3 พฤษภาคม 2561) นายแพทย์พิศิษฐ์ ศรีประเสริฐ ผู้ตรวจราชการกระทรวงสาธารณสุขเขตสุขภาพที่ 5 ให้สัมภาษณ์กรณีญาติรับผู้ป่วยจากโรงพยาบาลนครปฐมกลับบ้านผิดคน เมื่อวันที่ 26 เมษายน 2561 ที่ผ่านมา เบื้องต้นได้รับรายงานจากนายแพทย์สาธารณสุขจังหวัดนครปฐมว่า ผู้ป่วยรายนี้เป็นหญิงอายุ 83ปี รับไว้รักษาตั้งแต่วันที่ 22 เมษายน 2561 ด้วยอาการไข้ เหนื่อยซึม อ่อนเพลียมาก ตรวจพบภาวะสมองฝ่อ ติดเชื้อในกระแสเลือด และทางเดินปัสสาวะ ภาวะไตวาย ได้รับการรักษาภาวะติดเชื้อ ให้ออกซิเจน ต่อมาวันที่ 26 เมษายน 2561 เวลา 07.00 น. มีญาติมาเยี่ยมผู้ป่วย 3 คน แจ้งพยาบาลว่าเป็นลูกชายและลูกสาวของผู้ป่วยรายนี้ ได้หารือเรื่องการใส่ท่อช่วยหายใจ แต่ญาติไม่ยินยอมและขอรับผู้ป่วยกลับไปดูแลต่อที่บ้าน จึงให้ลงชื่อไม่สมัครใจรักษาต่อ พร้อมให้คําแนะนําการดูแลต่อที่บ้าน และประสานรถส่งกลับบ้านเมื่อเวลา 07.30 น.
ต่อมาเวลา 09.40 น. ตรวจสอบพบมีการขอรับผู้ป่วยผิดคน จึงได้ประสานญาติและผู้ขอรับตัวผู้ป่วย นํารถพยาบาลไปรับผู้ป่วยกลับมารักษาที่โรงพยาบาล ดูแลอย่างใกล้ชิด พร้อมขอโทษญาติผู้ป่วยกับเหตุการณ์ที่เกิดขึ้น ซึ่งโรงพยาบาลไม่ได้มีเจตนาจะละทิ้งผู้ป่วย และให้การช่วยเหลือมาโดยตลอด โดยผู้ป่วยรายนี้ได้เสียชีวิตด้วยภาวะติดเชื้อในกระแสเลือดเมื่อวันที่ 27 เมษายน 2561 เวลา 17.10 น. โรงพยาบาลได้จัดรถส่งกลับบ้าน ให้การดูแลเรื่องงานฌาปนกิจศพ
ทั้งนี้ กระทรวงสาธารณสุข ขอแสดงความเสียใจกับเหตุการณ์ที่เกิดขึ้นในครั้งนี้ ได้กําชับให้โรงพยาบาล ปฏิบัติตามมาตรฐานการดูแลผู้ป่วย การรับ การจําหน่ายผู้ป่วยกลับบ้านอย่างเคร่งครัด ป้องกันกรณีญาติรับผู้ป่วยกลับบ้านผิดคน และได้ตั้งคณะกรรมการสืบข้อเท็จจริงเพื่อให้ความเป็นธรรมกับทุกฝ่าย
พฤษภาคม/6 ************************* 3 พฤษภาคม 2561
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุมนานาชาติ “ครอบครัวปลอดภัยในยุคดิจิทัล”
วันจันทร์ที่ 12 กุมภาพันธ์ 2561
รมว.ดิจิทัลฯ เป็นประธานเปิดการประชุมนานาชาติ “ครอบครัวปลอดภัยในยุคดิจิทัล”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานประชุมนานาชาติ ในหัวข้อ “ครอบครัวปลอดภัยในยุคดิจิทัล : Building a Safe Online Environment for Children” พร้อมกล่าวปาฐากถาพิเศษ ซึ่งสํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ./ETDA ร่วมกับ สถาบันวิชาการนโยบายกิจการสาธารณะกับธุรกิจและการกํากับดูแล (APaR) คณะนิติศาสตร์ มหาวิทยาลัยหอการค้าไทย โดยความร่วมมือของราชวิทยาลัยจุฬาภรณ์ จัดขึ้น เพื่อสร้างความตระหนักให้กับภาคส่วนที่เกี่ยวข้องถึงภัยคุกคามบนสื่อออนไลน์ในยุคดิจิทัล ซึ่งเยาวชนสามารถเข้าถึงสื่อดังกล่าวได้ทุกที่ทุกเวลา แต่เนื้อหาของสื่อในโลกอินเทอร์เน็ตบางอย่างไม่เหมาะสมกับเยาวชน อาทิ เนื้อหาที่มีความรุนแรง เรื่องเพศ และการใช้ภาษา การประชุมในครั้งนี้จึงมีความสําคัญในการรับฟังนโยบาย รวมถึงแนวปฏิบัติเกี่ยวกับปัญหาดังกล่าวจากหลายประเทศ เพื่อนํามาประยุกต์ใช้ให้เข้ากับประเทศไทย สําหรับสร้างมาตรการระวัง ป้องกันภัย และรับมือกับสิ่งที่เกิดขึ้น โดยการประชุมระดับนานาชาติดังกล่าว มีขึ้นระหว่างวันที่ 8-9 กุมภาพันธ์ 2561 ณ ห้อง Open Forum ชั้น 21 สํานักงานพัฒนาธุรกรรมทางอิเล็กทรอนิกส์ (องค์การมหาชน) อาคารเดอะไนน์ ทาวเวอร์ส แกรนด์ พระราม 9 เขตห้วยขวาง กรุงเทพฯ
********************
รัฐบาลไทย-ข่าวทำเนียบรัฐบาล-สธ.ตรวจหาเชื้อโควิด 19 ในน้ำลาย ค้นหาผู้ป่วยเชิงรุก ผลแม่นยำ
วันศุกร์ที่ 24 เมษายน 2563
สธ.ตรวจหาเชื้อโควิด 19 ในน้ําลาย ค้นหาผู้ป่วยเชิงรุก ผลแม่นยํา
กระทรวงสาธารณสุขพัฒนาวิธีการ ตรวจหาเชื้อโควิด 19 ในน้ําลาย ค้นหาผู้ป่วยเชิงรุก ตรวจหาในกลุ่มคนจํานวนมากเป็นกลุ่มก้อน  ได้อย่างสะดวก รวดเร็ว ราคาถูก ผลแม่นยํา
กระทรวงสาธารณสุขพัฒนาวิธีการ ตรวจหาเชื้อโควิด 19 ในน้ําลาย ค้นหาผู้ป่วยเชิงรุก ตรวจหาในกลุ่มคนจํานวนมากเป็นกลุ่มก้อน ได้อย่างสะดวก รวดเร็ว ราคาถูก ผลแม่นยํา
วันนี้ (24 เมษายน 2563) ที่สถาบันบําราศนราดูร จังหวัดนนทบุรี นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค พร้อมด้วยนายแพทย์โอภาส การย์กวินพงศ์ อธิบดีกรมวิทยาศาสตร์การแพทย์และนายแพทย์อภิชาต วชิรพันธ์ ผู้อํานวยการสถาบันบําราศนราดูร ร่วมกันแถลงข่าว การตรวจเชื้อโควิด 19 ในน้ําลาย ว่า กระทรวงสาธารณสุข โดยกรมควบคุมโรค กรมวิทยาศาสตร์การแพทย์ และสถาบันบําราศนราดูร ได้ร่วมกันพัฒนาวิธีการตรวจหาเชื้อโควิด 19 ในน้ําลาย ซึ่งวิธีการตรวจดังกล่าวโรงพยาบาลรามาธิบดีได้ทําการวิจัยพบว่าได้ผลแม่นยํา มีประสิทธิภาพใกล้เคียงกับวิธีการตรวจจากสารคัดหลั่งหลังจากจมูกและคอหรือวิธีการตรวจหาสารพันธุกรรม (RT-PCR) ซึ่งวิธีการตรวจหาเชื้อในน้ําลายนี้ได้รับการยอมรับในหลายประเทศ ส่วนข้อดีของตรวจหาเชื้อโควิด 19 ในน้ําลาย คือ ราคาถูก เก็บตัวอย่างง่ายกว่า สามารถเก็บได้ด้วยตัวเอง ทําให้บุคลากรปลอดภัยมากขึ้น ไม่ต้องใช้หรือลดการใช้ชุดป้องกัน PPE
กระทรวงสาธารณสุขใช้การตรวจหาเชื้อโควิด 19 ในน้ําลาย ในกลุ่มผู้สัมผัสเสี่ยงสูง ผู้สัมผัสเสี่ยงต่ํา ค้นหาผู้ป่วยเชิงรุก และการค้นหาผู้ติดเชื้อที่ไม่มีอาการในชุมชน ทําให้ค้นหาผู้ป่วย/ผู้ติดเชื้อได้อย่างรวดเร็ว นําเข้าสู่ระบบการรักษา ป้องกันการแพร่ระบาดของโรค สามารถเริ่มดําเนินการได้ทันทีทุกพื้นที่ที่มีการระบาด ชุมชนแออัด หรือจุดเข้า-ออกของประเทศ ส่วนผู้เข้าเกณฑ์สอบสวนโรคหรือ PUI คือ มีไข้ มีอาการระบบทางเดินหายใจที่มาตรวจรักษาในสถานพยาบาล จะใช้วิธีเก็บสิ่งส่งตรวจจากสารคัดหลั่งหลังจมูกและคอเป็นหลัก
สําหรับวิธีการเก็บน้ําลาย สามารถนํากระป๋องไปเก็บเองได้ที่บ้าน โดยต้องล้างมือให้สะอาด เทอาหารสําหรับเก็บตัวอย่างไวรัสลงในกระป๋องเก็บน้ําลาย ขากน้ําลายที่อยู่ในลําคอส่วนลึกเหมือนขากเสมหะปิดฝากระป๋องพันด้วยพาราฟิลม์และใส่ถุงซิปล๊อค 3 ชั้น และนําส่งห้องปฏิบัติการภายใน 5 ชั่วโมง ทั้งนี้ จะต้องไม่แปรงฟัน ใช้น้ํายาบ้วนปาก ดื่มน้ํา หรือเคี้ยวหมากฝรั่งก่อนเก็บน้ําลาย
************************************** 24 เมษายน 2563